Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukusokolola 4:1-11
4 Ilyo ifi fyapitile, naliloleshe kabili namwene iciibi nacisuka mu muulu, ne shiwi lya ntanshi ilyo naumfwile lyali kwati lye penga,+ lilelanda na ine aliti: “Nina wise kuno,+ kabili ndekulanga ifili no kucitika.”+2 Awe apo pene napokelele umupashi wa mushilo: kabili, moneni! icipuna ca bufumu+ cali mu muulu,+ kabili pali ico cipuna ca bufumu pali no waikelepo.+3 Kabili uwaikelepo, alebeeka+ nge libwe lya yaspi+ kabili nge libwe lyakashika ilyauma umutengo, no mukolamfula+ uwalemoneka nge libwe lya emarodi+ washingulwike icipuna ca bufumu.4 Kabili ifipuna fya bufumu amakumi yabili na fine (24) fyashingulwike icipuna ca bufumu, kabili namwene abakalamba+ amakumi yabili na bane+ abafwele amalaya yabuuta+ ne fisote fya bufumu ifya golde+ bekele pa fipuna fya bufumu.+5 Na ku cipuna ca bufumu kwalefuma ukubyata kwa nkuba+ na mashiwi ne fibulukutu;+ kabili kwali inyali+ cinelubali (7) isha mulilo ishaleaka pa ntanshi ya cipuna ca bufumu, ne shi nyali e mipashi+ cinelubali iya kwa Lesa.6 Na pa ntanshi ya cipuna ca bufumu pali bemba uwaba nge cilola+ kabili uwalebeka kwati libwe lya krustali.Kabili icipuna ca bufumu cali pa kati ne fya mweo+ fine ifyakwete amenso konse konse ku ntanshi na ku numa fyashingulwike icipuna ca bufumu.7 Ica mweo ica kubalilapo cali kwati ni nkalamo,+ ne ca mweo icalenga fibili cali kwati ni ng’ombe iilume,+ ne ca mweo+ icalenga fitatu cali ne mpumi kwati ni mpumi ya muntu, ne ca mweo+ icalenga fine cali kwati ni kapumpe+ uulepupuka.8 Kabili ifya mweo+ fyonse fine (4), cimo cimo cali na mapindo mutanda (6);+ kabili muli aya mapindo, mu kati na ku nse, mwali amenso yeka yeka.+ E lyo akasuba no bushiku tafyaletuusha, fyalesosa fye afiti: “Wa mushilo, wa mushilo, wa mushilo Yehova+ Lesa, Uwa Maka Yonse,+ uwaliko kabili uwabako+ kabili uukesabako.”9 Kabili lyonse ilyo ifya mweo fyalepeela ubukata no mucinshi no kutootela+ ku Waikele pa cipuna ca bufumu,+ Uwabako umuyayaya,+10 abakalamba amakumi yabili na bane (24)+ balewa pa nshi ku cinso ca Waikele pa cipuna ca bufumu no kupepa+ Uwabako umuyayaya, kabili balepoosa ifisote fyabo ifya bufumu pa ntanshi ya cipuna ca bufumu, abati:11 “Mwalilinga, mwe Yehova, mwe Lesa wesu, ukupokelela ubukata+ no mucinshi+ na maka,+ pantu ni mwe mwabumbile ifintu fyonse,+ kabili ni pa mulandu wa kufwaya+ kwenu fyabeleleko no kubumbwa.”+
bem_Latn bem_Latn bem_Latn bem_Latn